IN nomine sanctæ  indiuiduæ Trinitatis, Ego BVRCHARDVS Basiliensis Ecclesiæ Dei gratia Episcopus, antiquam cum domno HVGONE Cluniacensis Ecclesiæ Abbate retinens familiaritatem  amicitiam, Monasterium sancti Albani in suburbio Basiliensis ciuitatis supra ripam Rheni constitutum, cum omnibus eius appendiciis eidem Abbati HVGONI, omnibusque eius successoribus regendum  ordinandū sub regulari disciplina subieci. Hac scilicet intentione  cōditione, vt merita  orationes vniuersæ Cluniacensis Ecclesiæ mihi, omnibusque meis tam prædecessorib. quam successoribus, omnique familiæ beatæ Mariæ opitulentur in salutem æternam. Notum igitur facere volui omnibus cum fide ac deuotione Religionem Christianam colentibus, quod hanc subiectionē  concessionem fecerim consilio  consensu tā cleri quam populi nostri. Precor igitur,  obtentu perfectæ veræque fraternitatis obtestor omnes successores meos, quatinus idem præmiū in prædicti Cœnobij amplificatione mecum sperare contendant, nostramque concessionem  confirmationem euertere minime præsumant: sed Monachos Cluniacenses ibi Deo sanctoque Albano famulantes, pro animarum suarum salute sub libero  tranquillo Dei seruitio ab omni contrarietate  perturbatione defendant. Hanc igitur Chartam ob hoc conscripsimus, vt Ecclesiæ Cluniacensi,  Ecclesiæ Basiliensi perpetuo sit in testimonium, ne aliquis sit ausus euertere quod ad cultum diuinum ordinatum est Catholicorum virorum dispositione. Si quis autem, quod absit, spiritu malignitatis inflatus, hanc nostræ confirmationis Chartam infringere tentauerit, vel fratres Cluniacenses Deo inibi seruientes molestius inquietare, vel omnino perturbare contenderit, odium Dei,  sanctæ Mariæ, cui libens semper deseruio, sanctique Albani Martyris specialis patroni mei, necnon omnium Sanctorum incurrat,  fisco regio C. libras auri persoluat,  conamina illius per Dei potentiam irrito fiant. Vt autem cōscriptio hæc rata  stabilis in æuum permaneat, ea sigilli nostri iussimus impressione signari. Acta sunt hæc apud Basiliam, anno Dominicæ Incarnationis M.C.V. Indict. XIII. Feria secunda Paschalis hebdomadæ, luna XXII. regnante Romanorum Imperatore Henrico IV  filio eius Rege Henrico V. Anno autem ordinationis BVRCHARDI Episcopi Basiliensis, qui hanc Chartā dedit XXXIII. anno vero ordinationis HVGONIS Abbatis Cluniacensis, cui data est LVII.